Kritisk til prinsesse-skolens skryt
I en egen test for internasjonale skoler (ISA) viser Oslo International School (OIS) til at elevene virkelig hevder seg internasjonalt. På sine hjemmesider, under overskriften «Våre suksesser», presenterer skolen sine gjennomsnittlige elev-resultater. Her er elevenes resultater fremstilt som på høyde med de beste i verden, sammenlignet med den anerkjente Pisa-undersøkelsen.Internasjonalt prosjekt i regi av OECD Måler 15-åringers kompetanse på fagområdene: lesing, matematikk og naturfag Prosjektansvarlig i Norge er institutt for lærerutdanning og skoleutvikling (ILS) ved Universitetet i Oslo Over 500. 000 utvalgte elever deltok i Pisa-undersøkelsen 2012 (som representerer omtrent 28 millioner 15-åringer) Dette reagerer Pisa-leder i Norge Marit Kjærnsli på. - Det er to forskjellige tester, og jeg ser ingen grunn til at de kan sammenlignes. Skolen har aldri deltatt i Pisa-undersøkelsen, og derfor er det merkelig å sette seg opp mot den, sier Kjærnsli. Dette er som kjent tronarving prinsesse Ingrid Alexandras nye skole.Undersøkelsen den helprivate skolen viser til skal konkludere med at skolen har gjennomsnittlige mattekunnskaper på 593 poeng(2012), langt over landsgjennomsnittet i den verdenomspennende Pisa-undersøkelsen - kun slått av beste nasjon på 613 (Shanghai-Kina). Assisterende rektor ved OIS Peter Luitjens benekter at privatskolen sammenligner toppresultatene med de offentlige skolene. - Vi har aldri hevdet å direkte sammenligne Pisa- og Isa-undersøkelsene. Dette er kun for å vise hvilket nivå skolen vårt holder, sier Luitjens. Men forteller ikke dette at skolen har gjennomsnittlige resultater som hevder seg i verdenstoppen - og mattekompetanse som er nest best i verden? - Det blir vanskelig som én skole å skulle sammenligne seg med resultater på nasjonalt nivå. Jeg vil ikke påstå at vi er nest best, bare at kvaliteten på skolen er høy, sier Luitjens. - Er det berettiget skepsis Kjærnsli kommer med? - Det vil jeg ikke spekulere i. ISA viser resultatet fra vår skole, mens PISA forteller om trenden nasjonalt. Jeg kan ikke påstå at de er fullt sammenlignbare, sier Luitjens. Likevel levner ikke OISs hjemmesider og rektor Jannecke Aarnæs tvil om at den mener at elevene ved skolen hevder seg i verdenstoppen.Basert på lignende arbeidsmetoder som PISA Måler elevers kompetanse i alderstrinn 3.-10. klasse på fagområdene: Lese-, skriveferdigheter, matematikk og naturfag Et tilbud for internasjonale skoler i regi av ACER (Australian Council for Educational Research) Over 30.000 studenter fra 129 skoler deltok i ISA oktober 2013. Mens nærmere 40.000 deltok i februar 2014 - Vi har elever på vår internasjonale videregående skole som gjør det ekstremt bra, de ligger faktisk i verdenstoppen, sa Aarnes til VG da det ble kjent at kronprinsparet valgte skolen for sin datter. Til Dagbladet Magasinet sa hun sist lørdag: - Oslo internasjonale skole er på linje med eliteskolene i Singapore og de beste skolene i Shanghai. Marit Kjærnsli mener fortsatt sammenligningen med Pisa-resultatene er uheldig. - Alle Pisa-resultater på skolenivå er anonyme. Det er derfor uheldig hvis det trekkes slutninger om at det er de samme tallene de viser til, sier Kjærnsli.Bak ISA står det australske selskapet Acer. Selskapets private undersøkelse selges hovedsakelig til engelskspråklige internasjonale skoler. I en mail til VG sier kommunikasjonssjef Steve Holden i Acer dette om ISA: «Skoler som tar ISA-undersøkelsen kan sammenligne elev-prestasjoner på ungdomsskoletrinnene (8,9,10. klasse) med resultatene for PISA 2012. Dette gjelder for elevens lese- og matematikk-kompetanse. ISA bruker flere av de samme oppgavesettene som PISA, og er derfor sammenlignbare».Michael Davidson har det overordnede ansvaret for PISA i OECD, og er klar på at det er to ulike undersøkelser. - Resultater fra våre tidligere undersøkelser og arbeidsmetodikk ligger åpent på nett. Men jeg tviler sterkt på at ISA under noen omstendigheter kan sammenlignes med våre resultater, sier Davidson. Pisa-lederen mener sammenligningen ikke holder. - Vi har ikke hatt noe med ACER å gjøre i det hele tatt, og det skal likevel være vanskelig å etterligne en så omfattende undersøkelse som PISA, sier Davidson.
PISA og OECD er skeptiske til at prinsesse Ingrid Alexandras nye skole skryter av at elevene presterer jevngodt med- og bedre enn de beste landene i Pisa-testene.